valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS VIRŠININKO 2013 M. GRUODŽIO 16 D. ĮSAKYMO NR. 1V-194 „DĖL PAŽYMOS APIE STATINIO STATYBĄ BE NUKRYPIMŲ NUO esminių Statinio PROJEKTO sprendinių IŠDAVIMO TVARKOS APRAŠO PATVIRTINIMO“ PAKEITIMO

2014 m. lapkričio 7 d. Nr. 1V-165
Vilnius

Vadovaudamasi Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 punktais,

p a k e i č i u Pažymos apie statinio statybą be nukrypimų nuo esminių statinio projekto sprendinių išdavimo tvarkos aprašą, patvirtintą Valstybinės teritorijų planavimo ir statybos inspekcijos prie Aplinkos ministerijos viršininko 2013 m. gruodžio 16 d. įsakymu Nr. 1V-194, ir išdėstau jį nauja redakcija (pridedama).

Viršininkė	Laura Nalivaikienė

PATVIRTINTA

Valstybinės teritorijų planavimo ir statybos

inspekcijos prie Aplinkos ministerijos viršininko 2013 m. gruodžio 16 d. įsakymu Nr. 1V-194

(Valstybinės teritorijų planavimo ir statybos

inspekcijos prie Aplinkos ministerijos viršininko 2014 m. lapkričio 7 d. įsakymo Nr. 1V-165

redakcija)

PAŽYMOS APIE STATINIO STATYBĄ BE NUKRYPIMŲ NUO ESMINIŲ sTATINIO PROJEKTO sprendinių IŠDAVIMO TVARKOS APRAŠAS

1. Pažymos apie statinio statybą be nukrypimų nuo esminių statinio projekto sprendinių išdavimo tvarkos aprašas (toliau – Aprašas) nustato pažymos apie ypatingo ir neypatingo statinio statybą be nukrypimų nuo esminių statinio projekto sprendinių (toliau – Pažyma) išdavimo tvarką. Pažymos rekvizitai pateikti Aprašo 2 priede, o jos išdavimo pagrindinių veiksmų schema pateikta proceso srauto diagramoje (Aprašo 3 ir 4 priedai). Šios diagramos sutartiniai žymėjimai pateikti Aprašo 5 priede.

2. Pažyma išduodama asmens, kuriam išduotas statybą leidžiantis dokumentas (toliau – SLD), vardu. Daugiabučio namo statybos atveju Pažyma išduodama šio namo statytojui (savininkui, namo patalpų savininkų bendrijai, jų įgaliotiniui, bendrojo naudojimo objektų administratoriui). Kai SLD išduotas statybos darbams atlikti naudojamo daugiabučio namo atskirame bute (patalpose), Pažyma išduodama šio buto (patalpos) savininkui ar naudotojui, gavusiam SLD.

3. Statytojas, norėdamas gauti Pažymą, Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) administracijos padaliniui, esančiam toje apskrities teritorijoje, kurioje yra statinys, tiesiogiai ar nuotoliniu būdu, pasinaudodamas Lietuvos Respublikos statybos leidimų ir statybos valstybinės priežiūros informacine sistema „Infostatyba“ (toliau – IS „Infostatyba“), pateikia prašymą išduoti Pažymą (toliau – Prašymas), kurio rekvizitai pateikti Aprašo 1 priede (Aprašo 3 priedo 1 veiksmas, Aprašo 4 priedo 1 arba 3 veiksmai).

4. Pateikiant Prašymą tiesiogiai kartu pateikiami į kompiuterinę laikmeną, suformuotą pagal statybos techninio reglamento STR 1.07.01:2010 „Statybą leidžiantys dokumentai“, patvirtinto Lietuvos Respublikos aplinkos ministro 2010 m. rugsėjo 27 d. įsakymu Nr. D1-826, 6 punkto reikalavimus, įrašyti nuskenuoti šie dokumentai (bendruoju atveju):

4.1. SLD (jo galiojimo laikas gali būti pasibaigęs);

4.2. statinio projektas (techninis darbo arba techninis ir darbo) – nuskenuotas projektas, pasirašytas privalančių jį pasirašyti asmenų, arba skaitmeninė projekto versija, patvirtinta privalančių projektą pasirašyti asmenų elektroniniais parašais;

4.3. požeminių inžinerinių tinklų geodezinė (-ės) nuotrauka (-os); sklypo su statiniais geodezinė (-ės) nuotrauka (-os) – tuo atveju, kai statinių kadastro duomenų bylose nėra nurodyti atstumai nuo statinių iki sklypo ribų ir statinių aukštis;

4.4. statinio (-ių) (patalpos (-ų)) kadastro duomenų byla (-os);

4.5 statytojo paprastos rašytinės formos įgaliojimas pateikti Prašymą – tuo atveju, jei prašymą pateikia įgaliotas asmuo;

4.6. paveldėjimo teisės liudijimas – jei prašymą pateikia nebaigto statyti statinio ar žemės sklypo, kuriame yra šis statinys, paveldėtojas;

4.7. pažyma (laisvos formos) apie atliktus statinio projekto, pagal kurį buvo išduotas SLD, sprendinių pakeitimus – jei pakeitimai buvo atlikti;

4.8. pažyma (laisvos formos), kad nebuvo keisti statinio projekto, pagal kurį buvo išduotas SLD, sprendiniai – jei nebuvo keisti sprendiniai.

Pastabos.

Jei statinio projektas buvo rengiamas dviem etapais (techninis projektas ir darbo projektas):

1. darbo projektas pateikiamas visais atvejais;

2. techninis projektas pateikiamas, jei buvo atlikti techninio projekto sprendinių pakeitimai arba techninis projektas nėra įkeltas į IS „Infostatyba“.

Jei statinio projektas buvo rengiamas vienu etapu, techninis darbo projektas pateikiamas, jei buvo atlikti techninio darbo projekto sprendinių pakeitimai arba techninis darbo projektas nėra įkeltas į IS „Infostatyba“.

Jei SLD buvo išduotas naudojantis IS „Infostatyba“, jo pateikti neprivaloma.

5. Prašymą ir Aprašo 4 punkte nurodytus dokumentus pateikiant nuotoliniu būdu, prisijungus prie IS „Infostatyba“ interneto svetainės www.planuojustatyti.lt, užpildomi atitinkami pateiktų lentelių laukai, nurodytose vietose pridedami privalomi pateikti dokumentai.

6. Tiesiogiai pateiktas Prašymas ne vėliau kaip kitą darbo dieną užregistruojamas Inspekcijos dokumentų valdymo informacinėje sistemoje (toliau – DVIS) (Aprašo 4 priedo 1, 2 veiksmai).

7. Tiesiogiai ar nuotoliniu būdu gavus Prašymą, Inspekcijos įgaliotas pareigūnas ne vėliau kaip per 3 darbo dienas nuo Prašymo užregistravimo DVIS (jei jis pateiktas tiesiogiai) ar nuo jo pateikimo nuotoliniu būdu patikrina (Aprašo 4 priedo 5 veiksmas), ar:

7.1. Prašyme nurodytas asmuo turi teisę būti Prašyme nurodyto statinio statytoju;

7.2. su Prašymu pateikti visi privalomi pateikti dokumentai.

8. Nustatęs, kad Prašyme nurodytas asmuo neturi teisės būti Prašyme nurodyto statinio statytoju ir / ar su Prašymu pateikti ne visi privalomi pateikti dokumentai, Inspekcijos pareigūnas neregistruoja Prašymo IS „Infostatyba“ ir ne vėliau kaip kitą darbo dieną apie nustatytus trūkumus informuoja Prašymo pateikėją raštu arba paskelbia IS „Infostatyba“ (jei Prašymas pateiktas nuotoliniu būdu) (Aprašo 4 priedo 5.1, 5.2 veiksmai).

9. Nustatęs, kad Prašyme nurodytas asmuo turi teisę būti Prašyme nurodyto statinio statytoju ir su Prašymu pateikti visi privalomi pateikti dokumentai, Inspekcijos pareigūnas ne vėliau kaip kitą darbo dieną įregistruoja Prašymą ir su juo pateiktus dokumentus IS „Infostatyba“ (Aprašo 4 priedo 6 veiksmas).

10. Įregistravus Prašymą IS „Infostatyba“, Inspekcijos pareigūnas išnagrinėja su Prašymu pateiktus dokumentus ir patikrina, ar nėra kliūčių Pažymai išduoti, nurodytų Lietuvos Respublikos teritorijų planavimo ir statybos valstybinės priežiūros įstatymo 17 straipsnio 3 dalyje (Aprašo 3 priedo 3 veiksmas).

11. Pateiktus dokumentus tikrinantis Inspekcijos pareigūnas, prieš išduodamas Pažymą, turi teisę statybvietėje patikrinti statomo statinio atitiktį esminiams statinio projekto sprendiniams, surašydamas statinio atitikties statinio projektui patikrinimo aktą, kurio rekvizitai patvirtinti Inspekcijos viršininko įsakymu (Aprašo 3 priedo 4 veiksmas).

12. Nustačius, kad statinys statomas esant nukrypimams nuo esminių statinio projekto sprendinių, Prašymas netenkinamas, surašomas savavališkos statybos aktas ir imamasi teisės aktų nustatytų veiksmų savavališkos statybos padariniams pašalinti (Aprašo 3 priedo 5, 7 veiksmai).

13. Pateiktus dokumentus tikrinantis Inspekcijos pareigūnas, gavęs informacijos, kad dėl SLD išdavimo teisėtumo teisme yra priimtų nagrinėti viešojo administravimo subjektų ar prokuratūros prašymų, netenkina Prašymo (Aprašo 3 priedo 2, 9 ir 7 veiksmai).

14. Pateiktus dokumentus tikrinantis Inspekcijos pareigūnas, gavęs informacijos, kad dėl SLD išdavimo teisėtumo teisme yra priimtų nagrinėti kitų asmenų, nenurodytų Aprašo 13 punkte, prašymų, sustabdo dokumentų tikrinimo procedūras ir inicijuoja SLD išdavimo teisėtumo patikrinimą (Aprašo 3 priedo 2, 9 ir 12 veiksmai). Nustačius, kad SLD išduotas teisėtai – dokumentų tikrinimo procedūros tęsiamos (Aprašo 3 priedo 13 veiksmas), jei neteisėtai – Prašymas netenkinamas (Aprašo 3 priedo 7 veiksmas).

15. Inspekcijos pareigūnas per 10 darbo dienų nuo Prašymo įregistravimo IS „Infostatyba“ dienos išduoda Pažymą (Aprašo 3 priedo 6 veiksmas) arba pateikia motyvuotą atsisakymą išduoti Pažymą raštu (jei Prašymas buvo pateiktas tiesiogiai) (Aprašo 3 priedo 8 veiksmas) ar paskelbia atsisakymo motyvus IS „Infostatyba“ (jei Prašymas buvo pateiktas nuotoliniu būdu) (Aprašo 3 priedo 8 veiksmas).

____________

Pažymos apie statinio statybą be nukrypimų

nuo esminių statinio projekto sprendinių išdavimo tvarkos aprašo

1 priedas

(Prašymo išduoti pažymą apie statinio statybą be nukrypimų nuo esminių statinio projekto sprendinių rekvizitai)

Statytojas (asmuo turintis statytojo teisę)

______________________________________________

(fizinio asmens vardas, pavardė, a. k., tel. Nr., el. p. adresas;

______________________________________________________________________________

juridinio asmens teisinė forma, pavadinimas, įmonės kodas, registras, kuriame kaupiami ir saugomi duomenys apie juridinį asmenį, kontaktinis tel. Nr., el. p. adresas)

Valstybinės teritorijų planavimo ir statybos

inspekcijos prie Aplinkos ministerijos

_______________________________

(padalinio pavadinimas (adresatas))

PRAŠYMAS IŠDUOTI PAŽYMĄ APIE STATINIO STATYBĄ BE NUKRYPIMŲ NUO ESMINIŲ STATINIO PROJEKTO SPRENDINIŲ

________________

data

Prašau išduoti pažymą, kad statinys (-iai):

1. ______________________________________________________________________

statinio pagrindinė naudojimo paskirtis**, statinio kategorija, statinio unikalus Nr., adresas; patalpos

pagrindinė naudojimo paskirtis**, patalpos unikalus Nr.

žemės sklype (-uose), kurio (-ių) kadastro Nr. _____________________________ , yra statomas, rekonstruojamas, kapitališkai remontuojamas, atnaujinamas (modernizuojamas), griaunamas*,

2. ______________________________________________________________________

statinio pagrindinė naudojimo paskirtis**, statinio kategorija, statinio unikalus Nr., adresas; patalpos

pagrindinė naudojimo paskirtis**, patalpos unikalus Nr.

žemės sklype (-uose), kurio (-ių) kadastro Nr. _____________________________ , yra statomas, rekonstruojamas, kapitališkai remontuojamas, atnaujinamas (modernizuojamas), griaunamas*,

3. ______________________________________________________________________

statinio pagrindinė naudojimo paskirtis**, statinio kategorija, statinio unikalus Nr., adresas; patalpos

pagrindinė naudojimo paskirtis**, patalpos unikalus Nr.

žemės sklype (-uose), kurio (-ių) kadastro Nr. _____________________________ , yra statomas, rekonstruojamas, kapitališkai remontuojamas, atnaujinamas (modernizuojamas), griaunamas*,

be nukrypimų nuo esminių statinio projekto __________________________________________

______________________________________________________________________________ ,

projekto pavadinimas

kurį _________ metais parengė ____________________________________________________

_____________________________________________________________________________ ,

fizinio asmens vardas, pavardė; juridinio asmens teisinė forma, pavadinimas, kodas, registras, kuriame kaupiami ir

saugomi duomenys apie juridinį asmenį; teisę būti projektuotoju suteikiančio dokumento pavadinimas, Nr., išdavimo

data, galiojimo data; projekto vadovo vardas, pavardė, teisę eiti šias pareigas suteikiančio dokumento pavadinimas,

Nr., išdavimo data, galiojimo data, el. pašto adresas, tel. Nr.

ir pagal kurį ___________________________________________________________________

subjekto pavadinimas

išdavė statybą leidžiantį dokumentą ________________________________________________

statybą leidžiančio dokumento pavadinimas, išdavimo data, Nr.

_____________________________________________________, sprendinių.

Su prašymu pateikiami į kompiuterinę laikmeną, suformuotą pagal statybos techninio reglamento STR 1.07.01:2010 „Statybą leidžiantys dokumentai“, patvirtinto Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944), 6 punkto reikalavimus, įrašyti nuskenuoti dokumentai:

1. statybą leidžiantis dokumentas;

2. statinio projektas: nuskenuotas projektas*, pasirašytas privalančių jį pasirašyti asmenų, arba skaitmeninė projekto versija*, patvirtinta privalančių projektą pasirašyti asmenų elektroniniais parašais;

3. požeminių inžinerinių tinklų geodezinė (-ės) nuotrauka (-os)*; sklypo su statiniais geodezinė (-ės) nuotrauka (-os) – tuo atveju, kai statinių kadastro duomenų bylose nėra nurodyti atstumai nuo statinių iki sklypo ribų ir statinių aukštis*;

4. statinio (-ių)* (patalpos (-ų))* kadastro duomenų byla (-os);

5. statytojo paprastos rašytinės formos įgaliojimas pateikti prašymą* (jei prašymą pateikia įgaliotas asmuo);

6. paveldėjimo teisės liudijimas* (jei prašymą pateikia nebaigto statyti statinio ar žemės sklypo, kuriame yra šis statinys, paveldėtojas);

7. pažyma (laisvos formos) apie atliktus statinio projekto, pagal kurį buvo išduotas statybą leidžiantis dokumentas, sprendinių pakeitimus* (jei pakeitimai buvo atlikti);

8. pažyma (laisvos formos), kad nebuvo keisti statinio projekto, pagal kurį buvo išduotas statybą leidžiantis dokumentas, sprendiniai* (jei nebuvo keisti sprendiniai).

* Nereikalingus žodžius išbraukti.

** Keičiant statinio (patalpos) pagrindinę naudojimo paskirtį, kai atliekami statinio rekonstravimo ar kapitalinio remonto darbai, įrašoma nepakeista statinio (patalpos) pagrindinė naudojimo paskirtis.

____________________________________________ _________________

(prašymą pateikusio asmens vardas ir pavardė, a. k.) (parašas)

_______________

Pažymos apie statinio statybą be nukrypimų

nuo esminių statinio projekto sprendinių

išdavimo tvarkos aprašo

2 priedas

(Pažymos apie statinio statybą be nukrypimų nuo esminių statinio projekto sprendinių rekvizitai)

VALSTYBINĖ TERITORIJŲ PLANAVIMO IR STATYBOS INSPEKCIJA

PRIE APLINKOS MINISTERIJOS

PAŽYMA APIE STATINIO STATYBĄ BE NUKRYPIMŲ NUO ESMINIŲ STATINIO PROJEKTO SPRENDINIŲ

20___ m. ______________ d. Nr. ______

_______________

išdavimo vieta

Šiuo dokumentu patvirtinama, kad statytojo (-os) _________________________________

_______________________________________________________________________________

fizinio asmens vardas, pavardė, a.k.; juridinio asmens pavadinimas,

_______________________________________________________________________________

įmonės kodas, buveinės adresas

statinys (-iai):

1. ______________________________________________________________________ ,

statinio pagrindinė naudojimo paskirtis*, statinio kategorija, statinio unikalus Nr., adresas; patalpos

pagrindinė naudojimo paskirtis*, patalpos unikalus Nr.

žemės sklype (-uose), kurio (-ių) kadastro Nr. ______________________________ , yra statomas, rekonstruojamas, kapitališkai remontuojamas, atnaujinamas (modernizuojamas), griaunamas**,

2. ______________________________________________________________________ ,

statinio pagrindinė naudojimo paskirtis*, statinio kategorija, statinio unikalus Nr., adresas; patalpos

pagrindinė naudojimo paskirtis*, patalpos unikalus Nr.

žemės sklype (-uose), kurio (-ių) kadastro Nr. ______________________________ , yra statomas, rekonstruojamas, kapitališkai remontuojamas, atnaujinamas (modernizuojamas), griaunamas**,

3. ______________________________________________________________________ ,

statinio pagrindinė naudojimo paskirtis*, statinio kategorija, statinio unikalus Nr., adresas; patalpos

pagrindinė naudojimo paskirtis*, patalpos unikalus Nr.

žemės sklype (-uose), kurio (-ių) kadastro Nr. ______________________________ , yra statomas, rekonstruojamas, kapitališkai remontuojamas, atnaujinamas (modernizuojamas), griaunamas**,

be nukrypimų nuo esminių statinio projekto ___________________________________________

______________________________________________________________________________ ,

projekto pavadinimas

kurį ______ metais parengė ________________________________________________________

_______________________________________________________________________________

fizinio asmens vardas, pavardė; juridinio asmens teisinė forma, pavadinimas, kodas, registras, kuriame kaupiami ir

saugomi duomenys apie juridinį asmenį; teisę būti projektuotoju suteikiančio dokumento pavadinimas, Nr., išdavimo

data, galiojimo data; projekto vadovo vardas, pavardė, teisę eiti šias pareigas suteikiančio dokumento pavadinimas,

Nr., išdavimo data, galiojimo data

ir pagal kurį ____________________________________________________________________

subjekto pavadinimas

išdavė statybą leidžiantį dokumentą _________________________________________________

statybą leidžiančio dokumento pavadinimas, išdavimo data, Nr. ____________________________________________, sprendinių.

Statinio (-ių) (patalpos (-ų)) kadastriniai matavimai atlikti 20___ m. ___________ ___ d.

* Keičiant statinio (patalpos) pagrindinę naudojimo paskirtį, kai atliekami statinio rekonstravimo ar kapitalinio remonto darbai, įrašoma nepakeista statinio (patalpos) pagrindinė naudojimo paskirtis.

** Nereikalingus žodžius išbraukti.

___________________________________ _____ _______________________

pareigūno, išdavusio pažymą, pareigos parašas vardas, pavardė

_______________

Pažymos apie statinio statybą be nukrypimų

nuo esminių statinio projekto sprendinių

išdavimo tvarkos aprašo

3 priedas

_________________

Pažymos apie statinio statybą be nukrypimų

nuo esminių statinio projekto sprendinių

išdavimo tvarkos aprašo

4 priedas

__________________

Pažymos apie statinio statybą be nukrypimų

nuo esminių statinio projekto sprendinių

išdavimo tvarkos aprašo

5 priedas

Proceso srautų diagramoje naudojamų simbolių sąrašas ir reikšmių apibūdinimai:

Simbolis	Pavadinimas	Simbolio reikšmė
Proceso veiksmas (etapas)	Proceso veiksmas (etapas), kuris yra atliekamas proceso vykdymo metu.
Proceso veiksmas (etapas), kuris susideda iš daug veiklų	Proceso veiksmas (etapas), kuris yra atliekamas proceso vykdymo metu. Veiksmą sudaro daugiau nei viena veikla.
Automatizuota užduotis	Automatizuota užduotis, kad turėtų būti vykdomas procesas.
Subprocesas – nuoroda į kitą procesą	Subprocesas yra sudėtinė veikla procese. Ji gali būti skaidoma į detalesnius lygmenis (atskirus procesus).
Proceso pradžia	Proceso pradžia.
Proceso pabaiga	Proceso pabaiga.
Lygiagretūs veiksmai	Lygiagrečiai atliekami keli proceso veiksmai.
Sprendimo priėmimas (išsišakojimo taškas)	Sprendimo priėmimas, kuris lemia atliekamas vienas ar keli veiksmai iš galimų proceso veiksmų. Gali būti atliekamas vienas arba visi galimi veiksmai.
Sprendimo priėmimas	Sprendimo priėmimas, kuris lemia tolesnius proceso veiksmus
Susijęs dokumentas	Susiję dokumentai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)
Informacinė sistema	Informacinė sistema
Laikas	Laikas, per kurį turi būti atliktas proceso veiksmas.
Proceso sekos ryšys	Proceso sekos ryšys rodo, kokia tvarka atliekami proceso veiksmai (etapai)
Proceso asociacijos ryšys	Proceso asociacijos ryšys rodo, su kokiu veiksmu siejamas susijęs dokumentas
Plaukimo takelis	Plaukimo takelis rodo proceso dalyvio atsakomybės ribas
Komentaras	Komentarai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)

__________________